jkorsvik/nowiki_second_scrape_merged huggingface dataset:
Rekoa

Rekoa er en slekt av glansvinger som tilhører underfamilien stjertvinger (Theclinae).  


== Utseende ==
Middelsstore stjertvinger med en tynn stjert på bakvingen. Noen av artene er på undersiden lysbrune med en tynn tverrstrek, i likhet med svært mange andre stjertvinger (dette kjennetegnet har gitt gruppen sitt engelske navn, hairstreaks). Et par av artene har bredere, mørke tverrstriper, og Rekoa meton har et gult og svart "tigerøye" ved forkanten av bakvingen.


== Levevis ==
Artene lever gjerne i kanten av subtropisk og tropisk skog.


== Utbredelse ==
Disse artene lever i Mellom- og Sør-Amerika. 


== Systematisk inndeling ==

sommerfugler (Lepidoptera)
gruppe / overfamilie dagsommerfugler (Papilionoidea)
familie glansvinger (Lycaenidae)
delgruppe Lycaeninae (i vid forstand)
stjertvinger  (Theclinae)
stamme Eumaeini Doubleday, 1847
Thereus-gruppen – Neotropisk
slekten Rekoa Kaye, 1904
Rekoa abeja (Johnson & Matusik, 1988)
Rekoa bourkii (Kaye, 1925)
Rekoa malina (Hewitson, 1867)
Rekoa marius (Lucas, 1857)
Rekoa meton (Cramer, 1779)
Rekoa palegon (Cramer, 1780)
Rekoa stagira  (Hewitson, 1867)
Rekoa zebina (Hewitson, 1869)


== Litteratur ==
Butterflies of Amazonia – Rekoa meton [1]


== Eksterne lenker ==
(en) Rekoa i Encyclopedia of Life 
(en) Rekoa i Global Biodiversity Information Facility 
(en) Rekoa hos ITIS 
(en) Rekoa hos NCBI 
(en) Kategori:Rekoa – bilder, video eller lyd på Wikimedia Commons 
Rekoa – detaljert informasjon på Wikispecies Brower, Andrew V. Z. 2007. Rekoa i The Tree of Life Web Project, [http://tolweb.org/ http://tolweb.org
www.funet.fi – Rekoa
Asymptotisk kjempegren

Den asymptotiske kjempegrenen er en del av Hertzsprung-Russell-diagrammet (HR), hvor man gjenfinner en stor gruppe stjerner som tidligere befant seg på den horisontale kjempegrenen, men der forbrenningen av helium i stjernens sentrale deler har opphørt og det i stedet forbrennes i et konsentrisk skall. Stjerner som tilhører denne gruppen kalles AGB-stjerner fra det engelske uttrykket Asymptotic Giant Branch. Dette er en periode i stjerneutviklingen som alle med lav til middels masse (0,6–10 solmasser) gjennomgår sent i livsstadiet.


== Kilder ==
H. J. Habing, Hans Olofsson; Asymptotic Giant Branch Stars, Springer-Verlag New York Inc. (2004). ISBN 0387008802
Solkonstanten

Solkonstanten er et mål på flukstettheten til solas elektromagnetiske stråling ved en avstand på én astronomisk enhet (AU) –  den gjennomsnittlige avstanden til jorda. Solkonstanten er dermed et årlig gjennomsnitt for solinnstrålingen som treffer jordas øvre atmosfære. Solinnstrålingen som når jordoverflaten vil være lavere på grunn av absorpsjon i atmosfæren.
Solkonstanten er ingen naturkonstant, men en variabel som har en tilnærmet konstant verdi fordi solens effekt er tilnærmet konstant. Solaktiviteten varierer imidlertid noe, men variasjonen er så liten at det kreves meget nøyaktige satellittmålinger for å kunne måle den. Over de tre siste 11-års solflekksyklusene har det blitt målt en variasjon i solkonstanten på omtrent 0,1%.Nyere målinger fastsetter solkonstanten til 1361 W/m². Tidligere har noe høyere verdier blitt benyttet. Solcelleindustrien bruker verdien 1367 W/m², en verdi fastsatt av Verdens meteorologiorganisasjon i 1982.Selv om solkonstanten er nær konstant vil den faktiske solinnstrålingen jorda mottar variere med rundt ± 3,4 % gjennom året fordi jordas bane ikke er sirkulær, men elliptisk. Når jorda er i perihelium (nærmest sola) i begynnelsen av januar er solinnstrålingen omtrent 40 W/m² høyere enn solkonstanten, mens når jorda er i aphelium (lengst unna) i begynnelsen av juli er solinnstrålingen omtrent 40 W/m² lavere enn solkonstanten.


== Referanser ==


== Se også ==
Solinnstråling
Solenergi
Huamanga (provins)

Huamanga er en provins i regionen Ayacucho i det sørlige Peru. Den grenser til provinsen Huanta i nord, til provinsen La Mar og til regionen Apurímac i øst, til provinsene Vilcas Huamán og Cangallo i sør og til regionen Huancavelica i vest. Provinshovedstaden er Ayacucho.


== Politisk inndeling ==
Provinsen er delt inn i 15 distrikter.


== Referanser ==


== Eksterne lenker ==
Censos Nacionales: XI de Población y VI de Vivienda 2007.
[1] under: 1.17 SUPERFICIE, POBLACION, DENSIDAD POBLACIONAL Y LA ALTITUD DE LA CAPITAL, SEGUN DEPARTAMENTO Y PROVINCIA, 2000]
INEI: Dispositivo Legal de los Distritos: Ayacucho
Bølehøgda skole

Bølehøgda skole er en barneskole i Skien kommune. Den er en forsterket skole, og har også ungdomstrinn for elever med behov for dette. I 2019 har skolen ca. 190 elever.


== Referanser ==
Gould-beltet

Gould-beltet er en delvis ring av stjerner i Melkeveien, ca. 3 000 lysår i diameter, som heller noe mot det galaktiske planet med ca. 16–20 grader. Ringen inneholder mange O- og B-typestjerner og kan representere en lokal spiralarm som solen tilhører – per tid er solen omtrent 325 lysår fra armens sentrum. Beltet antas å være mellom 30 og 50 millioner år gammelt og av ukjent opprinnelse. Det har fått sitt navn etter Benjamin Gould som identifiserte beltet i 1879.


== Referanser ==


== Se også ==
Den lokale boblen
Den lokale interstellare skyen
Orion-armen


== Eksterne lenker ==
(engelsk) The Spitzer Gould Belt Survey
(engelsk) Map of the Gould Belt
Geminga

Geminga er en nøytronstjerne omtrent 250 parsec  unna solen i stjernebildet Tvillingene.
Egenbevegelsen til Geminga er 178,2 mas/år, noe som samsvarer med en prosjektert hastighet på 205 kilometer per sekund.  Dette er svært raskt for en stjerne og er sammenlignbart med Barnards stjerne.


== Referanser ==


== Litteratur ==
C. E. Fichtel et al. High-energy gamma-ray results from the second small astronomy satellite. ApJ, 198:163–182, mai 1975.


== Eksterne lenker ==
(engelsk) Spaceflight Now: 'Cannonball pulsar' seen flying across space
(engelsk) ESA: Hipparcos pinpoints an amazing gamma-ray clock
(engelsk) Extrasolar Visions: Geminga + Geminga b
Jónsbók

Jónsbók er en islandsk lovbok som ble skrevet av den islandske lovsigemann Jón Einarsson og fikk navn etter ham. Den ble til etter initiativ fra den norske kong Magnus Lagabøte og var gjeldende i islandsk rett fra 1281 og til den ble revidert – men ikke avskaffet – i 1662. Deler av lovboka er fortsatt gjeldende på Island.


== Forløperne til lovsamlingen ==


=== Grágás ===
Islands første lovsamling, Grágás, var gjeldende fra Alltinget ble opprettet på Islands rundt 930 og fram til landet kom under norsk styre i 1262. Grágás ble nedskrevet første gang i 1117 etter vedtak på Alltinget.


=== Járnsíða ===
Gjennom langvarig politisk arbeid klarte kong Håkon Håkonsson å utnytte innbyrdesstridene på Island til å få gjennomslag for norsk overherredømme på Island i 1262 i og med vedtaket av samarbeids- eller unionspakten Gissurarsáttmál, oppkalt etter jarl Gissur Þorvaldsson. Da Håkon døde i 1263 satte kong Magnus Lagabøte i gang arbeidet med lovrevisjoner, og han utarbeidet først en lovsamling for Island, kjent som Járnsíða, som avløste de tidligere lovene.


== Norsk herredømme på Island ==
Samtidig som den norske kongen arbeidet med å samle de norske lovene til en felles landslov – Magnus Lagabøtes landslov – fikk han også islendingen Jón Einarsson (død 1306) til å skrive en ny lovsamling for Island etter norsk mønster. Ifølge historikeren Andreas Holmsen tok de nye lovene hensyn til de særegne islandske vilkårene på flere områder av nærings- og arbeidslivet, men den grep sterkt inn i den gamle samfunnsorganisasjonen, ordnet rettergang og domstoler på norsk vis og innførte helt norske styringsformer. Det islandske jarledømmet falt bort ved Gissur jarls død i 1268. Nå ble det satt inn kongelige sysselmenn og lagmenn, og Alltinget ble omdannet til et vanlig lagting med utsendinger som var oppnevnt av sysselmennene.
Den nye lovsamlingen ble etter en del motstand vedtatt på Alltinget i 1281. Den var gjeldende rett på Island helt fram til revisjonen av lovene i forbindelse med innføringen av eneveldet i Danmark-Norge i 1662. Den første trykte utgaven av Jónsbók ble utgitt i 1578 i Monumenta Typhographica Islandica. Flere håndskrevne manuskripter er kjent, blant annet fra Skarðsbók.


== Referanser ==
Åke Lundqvist

Åke Bertil Lundqvist (født 9. juni 1936 i Gävle, død 4. august 2021 i Stockholm) var en svensk skuespiller.


== Filmografi (utvalg) ==
1972 – Ture Sventon
1997 – Beck – Mannen med ikonene
1999 – Jakten på en mördare
2000 – Det grovmaskiga nätet
2001 – Röd jul (TV)
2008/2009 & 2012 – Häxan Surtant (TV)


== Referanser ==


== Eksterne lenker ==
(en) Åke Lundqvist – kategori av bilder, video eller lyd på Commons 
(en) Åke Lundqvist på Internet Movie Database 
(sv) Åke Lundqvist i Svensk Filmdatabas 
(fr) Åke Lundqvist på Allociné 
(en) Åke Lundqvist hos The Movie Database
Persevs-armen

Persevs-armen er en av to store spiralarmer i Melkeveien. Den andre store armen kalles Scutum–Centaurus-armen. Persevs-armen begynner fra den distale enden av den lange Melkeveien.Spiralarmen Persevs inneholder en rekke Messierobjekter:

Krabbetåken (M1)
Messier 36
Messier 37
Messier 38
Messier 52
Messier 103


== Referanser ==


== Eksterne lenker ==
(engelsk) Perseus Arm closer than previously thought Arkivert 9. februar 2008 hos Wayback Machine.
(engelsk) Messier Objects in the Milky Way Galaxy (SEDS)
Fredrik Ultvedt

Fredrik Johannes Ultvedt (født 9. april 1961 i Stockholm) er en svensk skuespiller.


== Filmografi (udvalg) ==
2000 – Det grovmaskiga nätet
1997–98 – Beck (som Jens Loftegård)
1990 – Storstad (TV)
1990 – Honungsvargar


== Referanser ==


== Eksterne lenker ==
(en) Fredrik Ultvedt på Internet Movie Database 
(sv) Fredrik Ultvedt i Svensk Filmdatabas 
(da) Fredrik Ultvedt på Filmdatabasen 
(da) Fredrik Ultvedt på danskefilm.dk 
(da) Fredrik Ultvedt på danskfilmogtv.dk 
(en) Fredrik Ultvedt hos The Movie Database
Stryneelva

Stryneelva, også kalt Strynselva, er ei elv i Stryn kommune. Den er hovedelva i Strynevassdraget. Elva starter ved utløpet fra Oppstrynsvatnet, og munner ut i Strynebukta i Nordfjord ved kommunesenteret Stryn sentrum. Stryneelva er 10,0 km lang (55,3 km regnet fra fjerneste kilde ved Raudeggbreen), og har et nedbørfelt på 537,44 km². Middelvannføringen ved munningen er 32,2 m³/s.
Elva er ei lakseelv.


== Strynevassdraget ==
Vassdraget over Oppstrynsvatnet er vidt forgreinet og har sine kilder ved vannskillet mellom Østlandet og Vestlandet. Nedbørområdet omfatter Strynefjellet og den nordvestlige del av Jostedalsbreen. Lista under viser de største elvene i vassdraget. Hver linje inneholder elvas navn og hvor den munner ut. Sideelver er innrykket i forhold til hovedelva.

Stryneelva – i Strynebukta fra øst, ved Stryn
Glomsdøla – i Oppstrynsvatnet fra nord, 1 km vest for Hjelle
Hjelledøla – i Oppstrynsvatnet fra øst, ved Hjelle
Sunndøla – 3 km øst for Hjelle, fra sør
Tverrelva – 5 km sør for Videsæter, fra øst
Videdøla – 1 km vest for Videsæter, fra øst
Skjerdingsdøla – 1 km vest for Videsæter, fra nord
Grasdøla – 2 km nord for Videsæter, fra nordøst
Erdalselva – i Oppstrynsvatnet fra sør, ved Erdal
Vesledalselva – 7 km sørøst for Erdal, fra øst


== Vern ==
Strynevassdraget ble vernet mot kraftutbygging gjennom Verneplan IV for vassdrag i 1993.


== Referanser ==


== Eksterne lenker ==
nordfjord.no om Stryneelva
The Company You Keep

The Company You Keep er en amerikansk politisk thriller fra 2012. Filmen er regissert og produsert av Robert Redford, som også spiller en av hovedrollene selv, med Shia LaBeouf som hovedmotspiller. I andre roller finner vi blant andre Anna Kendrick, Susan Sarandon, Brendan Gleeson, Julie Christie og Brit Marling.


== Handling ==
Den tidligere værundergrunnsaktivisten Jim Grant (Robert Redford), som nå er en advokat, er ettersøkt for et bankran og mordet på en sikkerhetsvakt i banken. Når en tidligere kollega av ham (Susan Sarandon) oppgir den sanne identiteten hans, må Grant forlate datteren Isabel (Jackie Evancho) og rømme fra politiet. Ben Shepard (Shia LaBeouf) er en ambisiøs journalist som kommer på sporet av Jim og som vil finne ham for enhver pris og få det ultimate kuppet. Han har også hjelp fra innsiden av FBI i eks-kjæresten Diana (Anna Kendrick), noe som sammen med sin journalistiske innsikt gjør at han har et stort fortrinn.
Men det viser seg snart at historien kan komplisere seg ennå mer. Jim finner sin gamle elsker, Mimi Lurie (Julie Christie), som er den eneste som kan bevise Jims uskyld – dersom Jim klarer å overbevise henne. Ben, som stadig er i hælene hans, finner til sin store overraskelse ut at Jim er far til Mimis datter Rebecca Osborne (Brit Marling), den adopterte datteren til FBI-agenten Henry Osborne (Brendan Gleeson), som var den første som etterforsket saken – og at Jim nettopp grunnet dette umulig kan ha utført ranet.


== Rolleliste ==
Shia LaBeouf – Ben Shepard
Robert Redford – Jim Grant
Julie Christie – Mimi Lurie
Brit Marling – Rebecca Osborne
Brendan Gleeson – Henry Osborne
Anna Kendrick – Diana
Jackie Evancho – Isabel Grant
Susan Sarandon – Sharon Solarz
Richard Jenkins – Jed Lewis
Sam Elliott – Mac McLeod
Terrence Howard – Cornelius
Stanley Tucci – Ray Fuller
Chris Cooper – Daniel Sloan
Nick Nolte – Donal
Stephen Root – Billy Cusimano


== Eksterne lenker ==
Offisielt nettsted 
(en) The Company You Keep (film) – kategori av bilder, video eller lyd på Commons 
(en) The Company You Keep på Internet Movie Database 
(no) The Company You Keep hos Filmfront 
(sv) The Company You Keep i Svensk Filmdatabas 
(da) The Company You Keep i Danmark Nationale Filminstitut 
(fr) The Company You Keep på Allociné 
(nl) The Company You Keep på MovieMeter 
(en) The Company You Keep på AllMovie 
(en) The Company You Keep på Rotten Tomatoes 
(en) The Company You Keep på Metacritic 
(en) The Company You Keep på Box Office Mojo
Cajamarca (provins)

Cajamarca er en provins i regionen Cajamarca i det nordlige Peru. Den grenser til provinsen Hualgayoc i nord, til provinsene Celendín, San Marcos og Cajabamba i øst, til regionen La Libertad i sør og til provinsene Contumazá og San Pablo i vest. Provinshovedstaden er Cajamarca.


== Politisk inndeling ==
Provinsen er delt inn i 12 distrikter.


== Referanser ==


== Eksterne lenker ==
Censos Nacionales: XI de Población y VI de Vivienda 2007.
[1] under: 1.17 SUPERFICIE, POBLACION, DENSIDAD POBLACIONAL Y LA ALTITUD DE LA CAPITAL, SEGUN DEPARTAMENTO Y PROVINCIA, 2000]
INEI: Dispositivo Legal de los Distritos: Cajamarca
Cusco (provins)

Cusco er en provins i regionen Cusco i det sørlige Peru. Den grenser til provinsene Calca og Urubamba i nord, til provinsen Quispicanchi i øst, til provinsen Paruro i sør og til provinsen Anta i vest. Provinshovedstaden er Cusco.


== Politisk inndeling ==
Provinsen er delt inn i 8 distrikter.


== Referanser ==


== Eksterne lenker ==
Censos Nacionales: XI de Población y VI de Vivienda 2007.
[1] under: 1.17 SUPERFICIE, POBLACION, DENSIDAD POBLACIONAL Y LA ALTITUD DE LA CAPITAL, SEGUN DEPARTAMENTO Y PROVINCIA, 2000]
INEI: Dispositivo Legal de los Distritos: Cusco
Huancavelica (provins)

Huancavelica er en provins i regionen Huancavelica i Peru. Den grenser til provinsen Tayacaja i nord, til provinsene Churcampa, Angaraes og Acobamba i øst, til provinsene Huaytará og Castrovirreyna i sør og til regionen Lima i vest. Provinshovedstaden er Huancavelica.


== Politisk inndeling ==
Provinsen er delt inn i 19 distrikter.


== Referanser ==


== Eksterne lenker ==
Censos Nacionales: XI de Población y VI de Vivienda 2007.
[1] under: 1.17 SUPERFICIE, POBLACION, DENSIDAD POBLACIONAL Y LA ALTITUD DE LA CAPITAL, SEGUN DEPARTAMENTO Y PROVINCIA, 2000]
INEI: Dispositivo Legal de los Distritos: Huancavelica
Huánuco (provins)

Huánuco er en provins i regionen Huánuco i Peru. Den grenser til provinsene Leoncio Prado og Dos de Mayo  i nord, til provinsen Pachitea i øst, til provinsen Ambo i sør og til provinsene Lauricocha og Yarowilca i vest. Provinshovedstaden er Huánuco.


== Politisk inndeling ==
Provinsen er delt inn i 11 distrikter.


== Referanser ==


== Eksterne lenker ==
Censos Nacionales: XI de Población y VI de Vivienda 2007.
[1] under: 1.17 SUPERFICIE, POBLACION, DENSIDAD POBLACIONAL Y LA ALTITUD DE LA CAPITAL, SEGUN DEPARTAMENTO Y PROVINCIA, 2000]
INEI: Dispositivo Legal de los Distritos: Huánuco
Jacqueline Naze Tjøtta

Jacqueline Andrée Naze Tjøtta (født 1. juni 1935, død 9. mars 2017) var en norsk matematiker som var professor i anvendt matematikk ved Universitetet i Bergen. I 1966 ble hun den første kvinnelige – og den yngste noensinne (31 år gammel) – professoren ved Det matematisk-naturvitenskapelige fakultetet i Bergen. Hun var den første kvinnen som ble professor i matematiske fag i Norge. Hun ble født i Frankrike og tok doktorgraden ved Sorbonne i 1961.Hun har spesielt arbeidet med ikke-lineær akustikk (f.eks. oppførselen til sjokkbølger i fokuserte lydfelt). Foruten akustikk har hun også arbeidet med kinetisk teori og magneto-hydronynamikk.Hun var gift med matematikeren Sigve Tjøtta. Sammen bygget de opp et internasjonalt ledende fagmiljø i akustikk.


== Referanser ==


== Eksterne lenker ==
(no) Publikasjoner av Jacqueline Naze Tjøtta i BIBSYS
Svend Busch Brun

Svend Busch Brun (født 25. september 1774, død 4. mai 1826) var lærer, prest og stortingsmann fra Trondheim, sønn av skipper Diderik Brun og Anne Elisabeth Krenchel.Brun var student ved Throndhjems Latinskole og i 1797 ble han cand. theol. og var deretter alumnus på Borchs Kollegium i København. I årene 1806–17 var han sogneprest på Snåsa, fra 1817 på Frosta.
Brun var 1. representant fra Nordre Trondhjems amt på det første overordentlige Stortinget i 1814.Svend Busch Brun var far til gårdbruker Diderik Brun (1810–39) i Verdal og teolog Hans Brun (1820–99).


== Referanser ==


== Eksterne lenker ==
(no) Svend Busch Brun hos Norsk senter for forskningsdata
Eumaeus

Eumaeus er en slekt av glansvinger som tilhører underfamilien stjertvinger (Theclinae).  


== Utseende ==
Middelsstore stjertvinger uten stjerter på bakvingene. Vingenes grunnfarge er dypt svart, med lysere (hvite, grønnlige eller blåaktige) flekker. Bakkroppens underside er oransje, og det er en oransje flekk på undersiden ved bakvingens innerkant.
Larvene er korte og trinne, med korte hår og gule tverrbånd eller flekker langs ryggen. Både larver og voksne er varselfarget (aposematiske), de sterke fargene signaliserer at de er giftige, mest trolig fordi de har tatt opp giftstoffer fra de giftige næringsplantene sine.


== Levevis ==
Larvene lever på konglepalmer, særlig i slekten Zamia (Zamiaceae).


== Utbredelse ==
Disse artene lever i Mellom- og Sør-Amerika, fra Florida i nord til Bolivia i sør, også på noen av øyene i Karibia.


== Systematisk inndeling ==

sommerfugler (Lepidoptera)
gruppe / overfamilie dagsommerfugler (Papilionoidea)
familie glansvinger (Lycaenidae)
delgruppe Lycaeninae (i vid forstand)
stjertvinger  (Theclinae)
stamme Eumaeini Doubleday, 1847
Eumaeus-gruppen – Neotropisk
slekten Eumaeus Hübner, 1819
Eumaeus atala (Poey, 1832)
Eumaeus childrenae (Gray, 1832)
Eumaeus godartii (Boisduval, 1870)
Eumaeus minyas (Hübner, 1809)
Eumaeus toxana (Boisduval, 1870)
Eumaeus toxea (Godart, 1824)


== Litteratur ==


== Eksterne lenker ==
(en) Eumaeus i Encyclopedia of Life 
(en) Eumaeus i Global Biodiversity Information Facility 
(en) Eumaeus hos ITIS 
(en) Eumaeus hos NCBI 
(en) Kategori:Eumaeus – bilder, video eller lyd på Wikimedia Commons 
Eumaeus – detaljert informasjon på Wikispecies Brower, Andrew V. Z. 2007. Eumaeus i The Tree of Life Web Project, [http://tolweb.org/ http://tolweb.org
www.funet.fi – Eumaeus
Bilde av Eumaeus toxea
Kolana

Kolana er en slekt av glansvinger som tilhører underfamilien stjertvinger (Theclinae).


== Utseende ==
Middelsstore, bredvingede stjertvinger med én ganske kort og én lengre stjert på bakvingene. Oversiden er brun med metallisk blå felter ved roten av hver vinge, disse er størst og mest skinnende hos hannene, som har en rund, brun grop på forvingen. Undersiden er ensfarget lyst gråbrun bortsett fra to uregelmessige, lyse tverrstriper langs ytterkanten av bakvingen, og to oransje flekker på bakvingen.


== Utbredelse ==
Disse artene lever i Mellom- og Sør-Amerika, fra Mexico i nord til Paraguay i sør.


== Systematisk inndeling ==

sommerfugler (Lepidoptera)
gruppe / overfamilie dagsommerfugler (Papilionoidea)
familie glansvinger (Lycaenidae)
delgruppe Lycaeninae (i vid forstand)
stjertvinger  (Theclinae)
stamme Eumaeini Doubleday, 1847
Thereus-gruppen – Neotropisk
slekten Kolana Robbins, 2004
Kolana buccina (Druce, 1907)
Kolana chlamys (Druce, 1907)
Kolana ergina (Hewitson, 1867)
Kolana ligurina (Hewitson, 1874)
Kolana lyde (Godman & Salvin, 1887)
Kolana sp. – ubeskrevet art


== Litteratur ==
Butterflies of America – Kolana lyde [1]


== Eksterne lenker ==
(en) Kolana i Global Biodiversity Information Facility 
(en) Kolana hos NCBI 
(en) Kategori:Kolana – bilder, video eller lyd på Wikimedia Commons 
Kolana – detaljert informasjon på Wikispecies 
Brower, Andrew V. Z. 2007. Kolana i The Tree of Life Web Project, [http://tolweb.org/ http://tolweb.org
www.funet.fi – Kolana
Bilde av Kolana ligurina (?)
What You’re Doing (Beatles-sang)

«What You're Doing» er en av The Beatles som ble skrevet hovedsakelig av Paul McCartney (men kreditert Lennon/McCartney). Den ble utgitt 4. desember 1964 på deres fjerde britisk album Beatles For Sale i 1964. I USA ble den utgitt 14. juni 1965 på Beatles VI.The Beatles var på USA turne i august 1964, og 31. august bodde de på hotellet La Fayette Motor Inn i Atlantic City. Paul påbegynte å skrive to sanger denne dato og den ene av dem var muligens «What You're Doing». Ellers hadde McCartney gleden av å snakke med sitt idol Elvis Presley på telefon samme kveld.


== Teksten ==
Kjæresteparet Paul McCartney og Jane Asher slet med at McCartney helst ville ha en kone som var hjemmeværende med barn, mens han var på jobb. Asher holdt fast på sin skuespillerkarriere. Dette er muligens bakgrunnen til teksten hvor mannen i forholdet føler seg tilsidesatt av damen. Han sitter og venter på at hun skal bestemme seg for et eller annet. Han erklærer at dersom damen vil ha ekte kjærlighet, så er nettopp han den hun bør satse på.
«What You're Doing» starter med stortromme og tom tom, (og dette blir repertert mot slutten). Straks vokalen inntreffer, spiller Starr mer ordinært.


== Innspilling ==
De startet opp innspilling av «What You're Doing» i Abbey Road Studios den 29. september 1964. Her ble syv tagninger festet til teip, men uten at de gjorde den ferdig med pålegg av eksempelvis vokal. Dagen etter spilte de inn tagning 8 – 11 hvorav den siste ble sett på som den foreløpige beste versjonen. Først 26. oktober kom de tilbake til den, gjorde om på arrangementet og spilte inn tagning 13 – 19.
Trommer, bass, akustisk gitar og elektrisk gitar ble spilt inn på spor 1 og 2 av firespors teipen. George Harrison spilte det karateristiske gitarriffet. Vokal ble lagt på spor 3 av McCartney med hjelp av John Lennon (sistnevnte kun første ord i setningene). Lennon og Harrison la også på et kor. På spor 4 la McCartney på enda mer vokal samtidig som George Martin bidro med piano og Harrison med gitarsolo (spilt på hans 12-strengers Rickenbacker).


== Musikere og instrumenter ==
Paul McCartney: bass, vokal
John Lennon: akustisk gitar, sporadisk vokal, kor
George Harrison: sologitarer
Ringo Starr: trommer
George Martin: piano


== Annet ==
«What You're Doing» ble samplet sammen med «Drive My Car» og «The Word» på albumet Love (utgitt 20. november 2006).
Tagning 11 fra 30. september er ikke offentlig utgitt, men har havnet på såkalte «bootlegs». Versjonen her går en smule kjappere med uforseggjort trommespill. Dessuten er Lennon med på vokal hele tiden, og harmoniserer McCartney med dypere stemme. Tagning 11 preges også av at Harrison bommer og fomler med sporadiske toner.


== Referanser ==